GiliGold/VAD_KnessetCorpus huggingface dataset:
יעקב פרי: דבר שני, גם אני סבור שהחוק הזה מיותר ואנחנו מבקשים בהחלט את זכותנו להביע את ההסתייגויות שלנו.
יעקב פרי: אני אביע את ההסתייגויות של סיעת יש עתיד.
יעקב פרי: הן לא מעטות אך הן בהחלט סבירות ויכולות להיות במסגרת זמן סבירה.
יואב קיש: אם תהיה לנו מסגרת זמן סבירה ללא סיבות אחרות - - -
יעקב פרי: אני יכול לומר לך שלפחות מבחינת יש עתיד, אם הבעיה תהיה לקצר את זה בשעתיים או להאריך את זה בחצי שעה – לא זו תהיה הבעיה.
יואב קיש: בכל מקרה גם אם לא יופעל סעיף 98 – מן הסתם נבלה פה ביום חמישי כיום מליאה נוסף, כדי לאפשר את הזמן הנדרש.
יואב קיש: אם לא יהיה 98 אתם תוכלו להפתיע אותנו בכל שעה, מתחילת הדיון.
יואב קיש: לכן נראה האם הייעוץ המשפטי יסיים את העבודה עד רביעי.
יואב קיש: בכל מקרה, אתם יכולים לתכנן על יום חמישי בכנסת.
יואב קיש: כמובן – בכפוף להחלטת היו"ר.
איילת נחמיאס ורבין: מה שכן, בזמן שאנחנו כאן, היו"ר הואיל בטובו להגיד שערב תחילת החוק זה יום חמישי.
איילת נחמיאס ורבין: זאת אומרת, העובדים ההיברידיים – אלה שעובדים עד עכשיו ברשות וצריכים לעבור לתאגיד – הוא משחרר אותם, למעשה, ביום חמישי.
איילת נחמיאס ורבין: כך אני מבינה.
משה גפני: אנחנו סיימנו להכין את החוק.
משה גפני: הצבענו על כל הרביזיות.
יואב קיש: יש הסתייגויות של הקואליציה?
יואב קיש: אין אף הסתייגות?
משה גפני: יש נושא אחד.
משה גפני: הנושא הוא הוראת השעה, שכולנו רוצים שהוראת השעה תבוטל.
משה גפני: הממשלה לא רוצה את זה עכשיו.
משה גפני: זה לא שהיא לא רוצה, שר האוצר דווקא רוצה.
משה גפני: בסוף הסכמנו שאנחנו מצביעים כך – עשינו סעיף מיוחד לעניין הזה שבסוף 2018 יצטרכו לבוא לוועדה ולהגיד מה הם עושים ב-2019 ואילך, שהחוק הזה הוא רק לשנתיים, רטרואקטיבית מינואר.
משה גפני: אז יש הסתייגות של האופוזיציה על הנושא של הוראת השעה, אבל זה הדבר היחיד, השאר זה הסתייגויות דיבור.
משה גפני: ההצבעה היתה פה אחד, כולם הצביעו על כל הסעיפים שעליהם דובר.
משה גפני: עשינו שם שינויים וכנראה זה לא ייקח הרבה זמן.
משה גפני: אני הייתי אצל יושב-ראש הכנסת ואמרתי לו שיש ישיבת ועדת כנסת, - - - הנחה.
משה גפני: במידה וועדת הכנסת מאשרת את זה אני מבקש לעשות ישיבה מיוחדת באמצע, רק להעביר את החוק הזה.
משה גפני: בינתיים הוא מסרב, הוא אומר שזו קצת בעיה.
משה גפני: על נקודות הזיכוי - - -
דוד ביטן: רק שלא יהיה פה מישהו מהאוצר.
יואב קיש: השאלה שלי, חבר הכנסת גפני, היא כזו – אנחנו עכשיו בסיטואציה בבג"ץ לגבי חוק שהיה אצלך בוועדה, מס דירה שלישית.
יואב קיש: השאלה שלי היא כזו – הפסילה - - -
דוד ביטן: בחוק התאגיד קמה עורכת הדין ונאמה רבע שעה למה זה לא חוקי ולמה יש פגמים ב- - -אז אני הלכתי וריפאתי את כל הפגמים.
דוד ביטן: אתה לא ריפאת שום פגם.
דוד ביטן: גם נתת לה לדבר וגם עשית את אותם דברים.
יואב קיש: טוב, יכול להיות שהיו לו אינטרסים שאתה לא מכיר, ביטן.
משה גפני: אני הייתי מחויב לקואליציה.
משה גפני: עשיתי מה שעשיתי, ויש לי רק דירה אחת.
יואב קיש: נחזור לענייננו - יש לנו הצעת חוק שנקראת מס דירה שלישית שנמצא בבג"צ, כאשר בג"צ רואה בעיה קשה בפרוצדורה, אני לא מדבר על המהות.
יואב קיש: אני מאוד מתנגד להתערבות בג"צ בכל מה שקשור לכנסת.
יואב קיש: אם יש מקום אחד שאני מסוגל לקבל התערבות בג"צ בכנסת זה בנושא פרוצדורה.
יואב קיש: לצורך העניין, ניקח, לדוגמה, שנניח ולא היינו מכנסים את הוועדה הזו והחוק היה עולה לקריאה שנייה ושלישית ללא אישור הוועדה.
יואב קיש: ברור שיש פה בעיה ופגם בפרוצדורה, ואז הליכה לבג"צ ודאי וודאי משמעותית בעניין זה.
יואב קיש: לכן הפרוצדורה היא חשובה ויש לה גם משמעות.
יואב קיש: הוועדה הזו, כשהיא מתכנסת לתת פטור, גם משתדלת לעשות את זה בתשומת לב ובאמת במינימום של אישורים – למה?
יואב קיש: כדי שלא נהפוך את הפרוצדורה המיוחדת הזו של פטור לנוהג ומנהג סוחף לכל חוק.
יואב קיש: לכן, לאור ניסיונך במס דירה שלישית והקצבים ששם קרה, אני רוצה לשאול אותך האם מתן הפטור הזה עכשיו יש בו מן הדומה להתנהלות הכנסת והוועדה בחקיקת מס דירה שלישית, או שבעיניך זה סביר, פרוצדוראלי והוגן.
משה גפני: אז קודם כל נתחיל בבג"צ, במס על דירה שלישית.
משה גפני: אני דוחה מכל וכל, שלא להתבטא במילים לא פרלמנטריות, את מה שנציגת המדינה אמרה בבג"צ עלי.
משה גפני: היא אמרה שזה לא בסדר, ובקיצור – מה שהיא אמרה.
משה גפני: היא לא יודעת על מה מדובר.
משה גפני: משרד האוצר חושב שהוא מנהל את הכנסת.
משה גפני: הוא לא מבין באיזו סוגיה משפטית אנחנו עוסקים.
משה גפני: זה בליבת העניין של המשטר הדמוקרטי.
משה גפני: יש את הרשות המבצעת ויש את הרשות המחוקקת.
משה גפני: הם לא יכולים להתערב בזה והם מתערבים.
משה גפני: בין יתר הדברים שהיא אמרה – היא אמרה שאבי ליכט מכין תוכנית איך בוועדת הכספים יחוקקו חוקים.
משה גפני: אז אני מודיע כאן שאני דוחה את זה מכל לכל.
יואב קיש: אבי ליכט, המשנה, מכין לוועדת הכספים איך היא תחוקק חוקים.
משה גפני: למה הם עשו את זה?
משה גפני: כדי שגב' שמואלי, זאת שמייצגת את המדינה בבג"צ בעניין מס על דירה שלישית, תגיד שגם הכנסת לא יודעת איך מחוקקים חוקים, ולכן לא קרה כלום במיסוי דירה שלישית שונה מדברים אחרים.
משה גפני: אני לא מקבל את מה שאבי ליכט יגיד פה, זה לא עסק שלו, אפילו היועץ המשפטי של הכנסת שהוא באמת סמכות – הוא לא יכול לחייב אותי איך להעביר חוק, עם כל הכבוד.
משה גפני: אם היו באים פקידי האוצר פה להעביר חוקים – אז כמו שאצלם לוקח שנתיים עד שמביאים חוק של שורה אחת, בגלל שרבים בין המשרדים, אצלנו עושים את זה מהר.
משה גפני: לכן אני דוחה את זה מכל וכל.
דוד ביטן: אנחנו תומכים בך, כבוד הרב גפני, בעניין הזה.
משה גפני: זה דבר חמור מכל היבט אפשרי.
משה גפני: המצב הזה הוא מצב - - - אני לא זוכר מקרה דומה בכל שנות כהונתי בכנסת שהיה דבר כזה.
יואב קיש: ומה עם האמירה של היועץ המשפטי לכנסת, עורך הדין איל ינון, שאמר שבכנסת הזו – נכון, היתה אמירה כזו?
יואב קיש: – קורים דברים בחקיקה שלא קרו מעולם?
משה גפני: יש בזה אמירה, שהאמירה הזו גורפת מדי.
יואב קיש: אני לא יודע אם הוא אמר את זה אישית, ראיתי אותו מצוטט בכלי התקשורת כאמור כך, נדייק.
משה גפני: אני שוחחתי כמה פעמים, כולל היום, עם איל ינון.
משה גפני: אני לא חושב שזה - - - במיוחד כשהוא שיבח אותי בבית המשפט.
משה גפני: על כל פנים, המצב הוא שבחוק הזה היתה פרוצדורה שהיא לא היתה - - -
יואב קיש: היתה שם בעיה אמיתית וגם על זה הצביע היועץ המשפטי לכנסת.
יואב קיש: גם היועצת המשפטית שלך, בעצם, אמרה את זה.
משה גפני: ייאמר לזכותו של בית המשפט בעניין הזה שהוא לא התערב בנושא המהותי.
משה גפני: הוא התערב בפרוצדורה.
דוד ביטן: הוא לא היה צריך לתת לה לדבר.
יואב קיש: אז אני מבין שבנושא מס דירה שלישית זה היה תקדימי.
יואב קיש: לגבי הנושא הנוכחי.
משה גפני: לגבי החוק הזה.
משה גפני: במהותו הוא חוק טוב.
משה גפני: כתוצאה מהחוק הזה יביאו גם את קצבאות הנכים.
משה גפני: אמר לי את זה גם שר האוצר.
יואב קיש: מה קורה עם זה, ביטן, זה סגור, הסיפור?
דוד ביטן: מטפלים בזה היום.
משה גפני: היום מטפלים בעניין הזה.
יואב קיש: אז אתה נותן לאוצר להעביר, בלי שסגרנו את קצבאות הנכים?
דוד ביטן: אני יודע שהיום תהיה ישיבה.
דוד ביטן: יש לי עוד הרבה הזדמנויות שאני יכול לעשות את הדברים האלה ולעצור אותם.
דוד ביטן: אמרתי – בסדר, אני מוותר, נראה מה יהיה.
רועי פולקמן: גם יש סיכומים על הסכומים, צריך לזכור את המתווה, וזה בסדר – ביטן מעורב בזה.
רועי פולקמן: אתה יודע את הסכומים.
רועי פולקמן: יש התחייבות, צריך לראות איך סוגרים את זה.
רועי פולקמן: בשביל זה הישיבה היום.
משה גפני: אנחנו מבקשים להקדים את הדיון בעניין הזה.
משה גפני: אין מחלוקת לגבי החוק הזה, שהוא חוק שמטיב עם זוגות צעירים ומטיב עם אנשים - - - לכנסת יש עבודה רבה גם במהלך השבוע הבא.
משה גפני: האמת היא ששמעתי לשון הרע אבל אני ממש לא מקבל את זה, לכן אני לא מביא את זה כטיעון.
משה גפני: זה ממש לא נכון, לפי דעתי אנשים פה לא יגידו דברים כאלה, שאם לא יאושרו נקודות הזיכוי לא יאושר גם התאגיד.
יואב קיש: זה לא נאמר.
משה גפני: אני דוחה את זה מכל וכל, מי שאמר את זה זה בטח איזה עיתונאי שרצה - - -
יואב קיש: נכון, שמחפש לחמם כותרות.
יואב קיש: לא תולים דבר בדבר פה, בכנסת.
רועי פולקמן: היה פה דיון ממצה והסכמות, היו הערות, הפסקה, הסכמות.
משה גפני: לכן אני בעד, לכן הבקשה שלי - - -
יואב קיש: חברים, אני מעלה להצבעה את בקשת ועדת הכספים של שחרור מחובת הנחה לקריאה שנייה ושלישית להצעת חוק מס הכנסה (הגדלת נקודות זיכוי להורים) (הוראת שעה), התשע"ז-2017 (מ/1133).
יואב קיש: תודה, הבקשה התקבלה פה אחד.
יואב קיש: נתחיל בסעיף 2 לסדר היום.
יואב קיש: יש לנו בקשה של יושב –ראש ועדת העבודה, הרווחה והבריאות, חבר הכנסת אלי אללוף, למזג את הצעות החוק הבאות לפי סעיף 84(ד):
יואב קיש: הצעה ממשלתית של חוק קליטת חיילים משוחררים (מ/1122), (פ/672/20), (פ/1600/20), (פ/2820/20), (פ/3289/20), (פ/3489/20), (פ/3574/20), (פ/3636/20), (פ/3814/20) - הכל סביב כספי פיקדון של חיילים בודדים שלא נוצלו.
יואב קיש: יש המלצה למזג את זה לממשלתית.
יואב קיש: האם זה כל המעתיקים?
מרב מיכאלי: המילה "מעתיקים" לא מקובלת עלי.
יואב קיש: לא כולם העתיקו אחד מהשני את ההצעות?
יואב קיש: זה שחברות וחברי הכנסת מגישים ומגישות הצעות באותו נושא - -
יואב קיש: יש תופעה של העתקת חוקים.
יואב קיש: אני מסכים לקבל את ההתייחסות שלך.
יואב קיש: אני מתנצל, לא בדקתי לעומק את העניין, אבל התופעה של העתקת חוקים היא בלתי נסבלת, חייבים לטפל בזה.
יואב קיש: אני לא בטוח אם זה לא שבור, אבל לא נעשה את הדיון הזה עכשיו.
יואב קיש: אני בעד המיזוג.
יואב קיש: אנחנו עוברים לבקשת חבר הכנסת דוד ביטן, יושב-ראש הקואליציה, להוספת חברים בוועדת חוקה, חוק ומשפט.
דוד ביטן: נוצרה סיטואציה שבה הפער בין אופוזיציה לקואליציה בוועדת חוקה הוא אחד.
דוד ביטן: אני מבקש להגדיל את היחס בין האופוזיציה לקואליציה.
דוד ביטן: אפשר להגדיל על פי התקנון.
דוד ביטן: אני רוצה לתקן את הטעות שעשה צחי הנגבי בתחילת הקדנציה.
מרב מיכאלי: אנחנו מתנגדות.
דוד ביטן: ועדת חוקה היא ועדה מאוד חשובה בהרבה עניינים.
דוד ביטן: האידיאולוגיה שם, בניגוד לוועדות אחרות, כן קובעת.
אוסאמה סעדי: זו ועדה מקצועית.
דוד ביטן: אולי היא מקצועית אצלכם.
דוד ביטן: האידיאולוגיה קובעת, התכנים קובעים.
דוד ביטן: המצב של 6 נגד 7 מאוד בעייתי מבחינתי, לכן אני מבקש להגדיל על פי התקנון.
אוסאמה סעדי: מה אתה מבקש?
דוד ביטן: להגדיל ב-4.
מרב מיכאלי: באיזו חלוקה?
דוד ביטן: אני אסביר למה 1 ל-3.
דוד ביטן: אם אני אגדיל ב-2 ו-2, אני אהיה באותה סיטואציה, אין שום הבדל.
מרב מיכאלי: אני מוחה, לא מדובר היה בטעות.
מרב מיכאלי: כשהייתה ועדת ההסכמות בתחילת הכנסת, זה מה שהוסכם בה.
מרב מיכאלי: זו לא טעות של צחי, עם כל הכבוד לצחי.
דוד ביטן: טעות של צחי בהסכמות.
מרב מיכאלי: הקואליציה מתקשה בסוגיות רגישות שמגיעות לוועדת חוקה.
דוד ביטן: לא, עד עכשיו העברנו את הכל.
מרב מיכאלי: אז למה להגדיל, למה לגעת?
דוד ביטן: התקשיתי, אבל העברתי.
מרב מיכאלי: אז תעבוד.
מרב מיכאלי: זאת העבודה.
דוד ביטן: אני עובד.
דוד ביטן: אמרתי שאני לא עובד.
דוד ביטן: גם אם אני אגדיל, אני אעבוד.
מרב מיכאלי: אתה רוצה להגדיל כדי שלא תצטרך לעבוד, כדי שיהיה לך רוב אוטומטי?
דוד ביטן: אני עובד בכל מקרה קשה.
מרב מיכאלי: אתה רוצה רוב אוטומטי בלי להתאמץ.
מרב מיכאלי: זו הפרת איזון.
מרב מיכאלי: המצב בוועדת חוקה מייצג נאמנה את חילוקי הדעות העמוקים והאמיתיים שיש בכנסת ובחברה הישראלית.
מרב מיכאלי: העובדה שדברים שם לא עוברים בדורסנות של הקואליציה עם הרוב הענק שיש לה במליאה, זה דווקא דבר חשוב.
מרב מיכאלי: לבוא ולזעזע היום ולשנות את האיזון העדין הזה - - כמו שאומר חבר הכנסת ביטן עצמו, הוא בסופו של דבר כן העביר את מה שהוא רצה.
דוד ביטן: עשיתי המון פשרות.
מרב מיכאלי: זה מה שראוי.
מרב מיכאלי: זה לא שהקואליציה עומדת בוועדת חוקה מול שוקת שבורה.
מרב מיכאלי: זאת העבודה, זאת הפוליטיקה, זה השדה שבו אנחנו מנהלות ומנהלים את המו"מ.
מרב מיכאלי: כל סיעות האופוזיציה מתנגדות להגדלה הזאת.
מרב מיכאלי: זה שינוי .
מרב מיכאלי: אחרי שהכנסת כבר עובדת ככה חצי קדנציה, לבוא ולשנות את יחסי הכוחות בוועדת חוקה עם כל הדברים הרגישים שנידונים שם, אני חושבת שזה ממש לא ראוי.
דוד ביטן: הרבה דברים לא ראויים.
אוסאמה סעדי: אני חבר קבוע בוועדת חוקה.
אוסאמה סעדי: אני אפילו מנהל את ועדת החוקה לאחרונה.
אוסאמה סעדי: אני חושב שרוב הצעות החוק הן הצעות חוק מקצועיות.
אוסאמה סעדי: כמעט אין השתתפות של חברי הכנסת מהקואליציה.
דוד ביטן: להצבעות הם באים.
אוסאמה סעדי: אז תגייס אותם להצבעות.
אוסאמה סעדי: חברי האופוזיציה עושים את עבודתם נאמנה בעניינים המקצועיים.
אוסאמה סעדי: בעניינים הפוליטיים והאידיאולוגיים יש לכם רוב, כמו בחוק ההסדרה.
יואב קיש: חוק ההסדרה לא היה בכלל בוועדת חוקה.
יעל גרמן: זה היה בוועדה מיוחדת.
יואב קיש: הוא לא היה עובר בוועדת חוקה.
דוד ביטן: היום זה גם לא 7 נגד 6.
דוד ביטן: בני בגין הוא פעם פה, פעם פה.
אוסאמה סעדי: דווקא בני בגין הוא היחיד שמייצג את הקואליציה ואת הליכוד בוועדת חוקה.
דוד ביטן: טוב שאתה נותן הכשר למי שמייצג את הליכוד.
שולי מועלם-רפאלי: דווקא הדוגמה של חוק ההסדרה מחזקת את הבקשה של הקואליציה.
שולי מועלם-רפאלי: אם חוק ההסדרה היה מגיע לוועדת חוקה, הוא לא היה עובר שם, למרות רצונה של הקואליציה להעביר אותו.
מרב מיכאלי: אתם נערכים לחוק הלאום?
מרב מיכאלי: זה מה שאתם עושים עכשיו?
אוסאמה סעדי: לא שמענו שום סיבה.
אוסאמה סעדי: זה שהייתה טעות של צחי הנגבי שאחרי שנתיים מנסים לתקן אותה, זה לא נימוק, זו לא בקשה.
אוסאמה סעדי: איזה בסיס יש לבקשה הזאת?
דוד ביטן: ממזמן רציתי לעשות את זה, אבל חברת הכנסת מרב מיכאלי לחצה אותי לקיר כמה פעמים.
מרב מיכאלי: אני לוחצת עכשיו שוב.
דוד ביטן: נכנעתי לבקשתה.
מרב מיכאלי: מה השתנה עכשיו?
מרב מיכאלי: מה גרם לזה שעכשיו הלחץ שלי פחות אפקטיבי?
יואל חסון: יש לכם בעיה עם בני בגין, הוא לא חייל מממושמע.
יואל חסון: אני מעריך אותו שהוא לא חייל ממושמע.
יואל חסון: אתה צריך לקבל את זה.
דוד ביטן: פעם הוא ככה, פעם הוא ככה.
יואל חסון: בואו נגיד את האמת, יש לכם בעיה עם חבר הכנסת בני בגין.
יואל חסון: אתם מנסים לשנות את הכל רק בגלל שבני בגין הוא לא חייל ממושמע.
יואל חסון: אני מעריך אותו על זה שהוא לא חייל ממושמע.
יואל חסון: חבר הכנסת בני בגין הוא חבר הליכוד, הוא איש הליכוד.
יואל חסון: אם יש לך בעיה איתו כי הוא לא ממושמע, תחליף אותו.
יואל חסון: אם עשית את זה עם אחרים, תהיה אמיץ לעשות את זה גם איתו.
יואל חסון: אל תשנה פה כללי משחק.
אוסאמה סעדי: השעית אותו פעם.
איילת נחמיאס ורבין: הקואליציה מביאה אלינו ולפתחנו את הבעיה בהתנהלות הפנימית שלה.
איילת נחמיאס ורבין: ביטן, כשאתה לא מצליח למשמע ולמשטר את חברי הכנסת מהקואליציה, אתה בא אלינו לוועדת הכנסת ומציע שימתחו עוד את חוסר השוויון שממילא קיים בוועדת חוקה.
איילת נחמיאס ורבין: זה שאוסאמה הוא איש הגון בצורה יוצאת מגדר הרגיל לא אומר שצריך לנצל את זה לרעתה של האופוזיציה.
דוד ביטן: כשהוא מנהל את חוק הכשרות המשפטית?
דוד ביטן: ודאי שבעניין הזה הוא הגון.
איילת נחמיאס ורבין: אוסאמה הוא איש הגון.
דוד ביטן: לא כשמדובר בנושאי אידיאולוגיה.
איילת נחמיאס ורבין: תפסיקו לגלגל לפתחנו את הבעיות שלכם.
איילת נחמיאס ורבין: תפסיקו למתוח את הדמוקרטיה המעטה שנשארה כאן בבית לכיוונים שלכם.
איילת נחמיאס ורבין: ביטן, אנחנו לא אחראים על הגנון שאתה מנהל.
איילת נחמיאס ורבין: תעניש את הח"כים.
דוד ביטן: כאילו מפלגת העבודה היא לא גנון.
איילת נחמיאס ורבין: תעניש את הילדים שלך.
דוד ביטן: אתם משפחתון, לא גנון.
יעל גרמן: חבר הכנסת ביטן, אתה אומר שאתה לא יכול לסמוך על בני בגין.
יעל גרמן: זאת הדמוקרטיה.
יעל גרמן: הוא נבחר.
דוד ביטן: אתם מנצלים את זה.
יעל גרמן: תהיה גאה בחבר הכנסת בני בגין, הוא רק מוסיף כבוד לך, לליכוד ולכנסת.
דוד ביטן: אני מודה בזה, אבל יש פערים אידיאולוגיים.
יעל גרמן: לבוא עכשיו ולהחליף אותו זו עוד בושה במסכת הבושות שאתה תביא על הכנסת.
דוד ביטן: אני לא נוגע בבני בגין.
יעל גרמן: ודאי שאתה נוגע בו.
יעל גרמן: אתה מנטרל אותו.
דוד ביטן: אני לא מנטרל.
דוד ביטן: הוא ימשיך להיות ולהשפיע בוועדה.
יעל גרמן: ביטן, אתה יודע שחברי הקואליציה לא מתמצאים במה שדנים בוועדה.
דוד ביטן: כאילו אתם מתמצאים.
יעל גרמן: כן, אנחנו נמצאים.
שולי מועלם-רפאלי: יעל, זה קצת כוללני לדבר באופן הזה.
יעל גרמן: מרבית חברי הכנסת מהקואליציה מגיעים רק כדי להצביע.
יעל גרמן: ביטן, אתה יודע לקבל החלטות וגם לסגת.
יעל גרמן: ראיתי איך במליאה קיבלת החלטה להעלות לדיון את הצעת החוק של חבר הכנסת יאיר לפיד.
יעל גרמן: לאחר שבוע, כשאמרו לך שזה לא נכון, הורדת.
יעל גרמן: תוריד את ההצעה הזאת, זו הצעה לא ראויה.
דוד ביטן: בואו ננסה להגיע לפשרה.
יואב קיש: אנחנו נהיה במנגנון של 7 מול 9.
יואב קיש: זו תוספת של 2 לקואליציה, של 1 לאופוזיציה.
יואב קיש: אני רק רוצה להזכיר, אנחנו היום 66 חברים מהקואליציה במליאה, שזה 55%.
יואב קיש: יש היום 7 חברים מהקואליציה, 6 מהאופוזיציה בוועדת חוקה.
יואב קיש: זה 53% ו-47%.
יואב קיש: ההצעה של הקואליציה של 10 ו-7 מביאה את זה ל-58% מול 41%,42%.
יואב קיש: זה קצת חריג מהיחס.
יואב קיש: גם בתקנון מופיע שצריך לשמור על היחס.
דוד ביטן: בכל הוועדות, לא רק בוועדה ספציפית.
יואב קיש: אנחנו מציעים 7 ו-9, שזה 56% ו-44%.
דוד ביטן: אני מוכן לפשרה מתוך כבוד לכנסת.
יואב קיש: מבחינת האופוזיציה, זה או למחנה הציוני או לרשימה המשותפת.
מרב מיכאלי: אנחנו ניקח את זה למחנה הציוני.
מרב מיכאלי: יש היום ממלא מקום, שזאת אני.
מרב מיכאלי: אני אהפוך להיות חברה קבועה.
מרב מיכאלי: יהיה ממלא מקום מהמפלגה המשותפת.
מרב מיכאלי: הפשרה היא בתוך הקואליציה.
מרב מיכאלי: כשהם לא רוצים לצאת דורסניים בכל הכוח, הם עושים דורסנות יותר בקטן.
מרב מיכאלי: אנחנו לא הסכמנו לשום דבר, אנחנו נשארנו בדעתנו שלשנות את המצב הקיים בוועדת חוקה זה לא ראוי, זה לא צריך להיעשות.
יואב קיש: מי יהיה ממלא המקום הקבוע מהמפלגה המשותפת?
יואב קיש: יש לך שם בשבילי?
אוסאמה סעדי: אנחנו ניתן.
יואב קיש: לגבי שני המקומות של הליכוד, אחד מהם ילך לישראל ביתנו, אחד לבית היהודי.
דוד ביטן: הנציג הראשון הוא עודד פורר, הנציגה השנייה היא שולי מועלם.
דוד ביטן: בנציג השני נעשה רוטציה כל חצי שנה.
<ארבל אסטרחן: מי שיכול להחליף זה הליכוד.
יואב קיש: מי בעד ההחלטה, ירים את ידו?
יואב קיש: בשעה 10:50 תהיה רביזיה.
יואב קיש: אנחנו עוברים לרביזיה.
דב חנין: בהמשך לדיון שניהלנו קודם, המהלך שהקואליציה מנסה לקדם הוא מהלך של חיזוק הקואליציה על חשבון האופוזיציה ועל חשבון יחסי הכוחות שנקבעו בתחילת הדרך.
דב חנין: יש כאן איזו שהיא חלוקה כוללת.
דב חנין: גם החלוקה הכוללת שנקבעה בתחילת הדרך לא הייתה, לדעתי, שוויונית והוגנת.
דב חנין: לבוא היום ולפגוע באופוזיציה על ידי חיזוק הקואליציה עוד יותר בוועדת החוקה, זה מהלך לא ראוי, לא נכון ולא אפשרי.
יואב קיש: אני מעלה להצבעה את הרביזיה.
יואב קיש: מי בעד הרביזיה, ירים את ידו?
יואב קיש: הרביזיה לא התקבלה, הישיבה סגורה.
יואב קיש: פותחים את הישיבה.
יואב קיש: ישיבה קצרה.
יואב קיש: כולם רצים פה.
עבדאללה אבו מערוף: יש סיבה, כנראה.
<אתי בן יוסף: רצנו ברעידת אדמה, לא?
יואב קיש: הישיבה קצרה.
יואב קיש: אתמול, נדמה לי, הייתה ישיבה בה בחרנו ממלא מקום ליושב-ראש הכנסת בעת העדרו מהארץ והסתבר שבחרנו לפי המלצת היושב-ראש את חמד עמאר שהסתבר שהוא לא יכול למלא את התפקיד באותו סוף שבוע.
<אלינור לאון-ימין: זה תואם אתו אבל פתאום צץ לו משהו.
יואב קיש: צץ לו משהו אישי.
<אלינור לאון-ימין: הוא באמת לא יכול - - -
יואב קיש: לכן ביקשו מאתנו לשנות.
יואב קיש: מכיוון שיושב-ראש הכנסת יולי אדלשטיין ייצא ביום רביעי, כ' בסיון, 14 ביוני ויחזור ביום ראשון 18 ביוני, הוא מבקש שנמנה לממלא מקומו את סגן יושב-ראש הכנסת, חבר הכנסת בצלאל סמוטריץ.
יואב קיש: אני נוטה להיענות לבקשת היושב-ראש ואני מעלה את זה להצבעה.
יואב קיש: בעד ההצעה – 1
עבדאללה אבו מערוף: אם היה מישהו אחר, בבקשה.
עבדאללה אבו מערוף: בקשת כבוד היושב-ראש מקובלת עלי, אבל הבחירה, לצערי, לא חכמה.
יואב קיש: נמנעת.
יואב קיש: אנחנו סוגרים את הישיבה.
יואב קיש: בוקר טוב, אני פותח את ישיבת ועדת הכנסת בנושא: הרפורמה ביחסים בין הכנסת לממשלה.
יואב קיש: אני רוצה לברך את שרת המשפטים איילת שקד, את שר התיירות והשר המקשר בין הממשלה לכנסת יריב לוין, שהגיעו לפה.
יואב קיש: יש לנו פה שני שרים שמכירים את היטב את עבודת הכנסת, ששותפים – זה לא שהם שרים שנים רבות.
יואב קיש: רק עד הכנסת האחרונה הם היו חברי כנסת.
יואב קיש: חכוף אני חושב שיש רוח גבית אצל השרים והממשלה, שחנט ככנסצ יהיה חבל לפספס אותה.
יואב קיש: אני אומר את זה מהרגשה אישית, שזה מה שאני רואה.
יואב קיש: אני גם רואה שזה חשוב לשרים, ולא סתם הם נמצאים פה.
יואב קיש: אני גם רוצה לעדכן אתכם: העברנו לכם את הפרוטוקול של הישיבה הקודמת שלנו, ניהלנו ישיבה פנימית.
יואב קיש: המתח בין פעילות הכנסת והחקיק הפרטית מצד אחד, והפיקוח על הממשלה מצד שני – זו בעצם המהות שאנחנו הולכים לדון בה עכשיו.
יואב קיש: אין ספק שלא יהיה פה מהלך קואליציוני, אני אומר את זה בצורה הכי ברורה.
יואב קיש: יש פה מהלך של כנסת-ממשלה.
יואב קיש: אנחנו נעשה פה מהלך – אני לא יודע אם כל חברי הכנסת יסכימו עליו, אבל לא יהיה פה עניין של משמעת קואליציונית שתכפה איזה שהוא מהלך על הכנסת הזאת.
יואב קיש: אני רוצה להגיד לכם, השרים, שמרבית חברי הכנסת הביעו דאגה מאוד גדולה מההגבלות על החקיקה הפרטית.
יואב קיש: הצגנו כאן את עבודת המחקר שעשה ה-מ.מ.מ על כמות הצעות החוק בכנסת ה-20, חלוקתן בין חברי הכנסת לפי כמות, לא לפי שמות.
יואב קיש: ראינו שלגבי רוב חברי הכנסת כמות החקיקה הפרטית לא גבוהה מידי.
יואב קיש: אני רוצה להוסיף ולומר שלא באנו לפה לדבר רק על נושא החקיקה הפרטית, אנחנו רוצים לדבר על דברים באופן הרבה יותר רחב.
יואב קיש: .
יואב קיש: אנחנו רוצים לדבר על זימון לוועדות.
יואב קיש: זה, אגב, מהלך שהתחיל ללא קשר לממשק הזה שאנחנו יושבים עליו פה.
יואב קיש: אני חושב שהוא גם יושלם בכנסת.
יואב קיש: אני לא יודע אם נגיע להסכמות על פיקוח, על שימועים ועל דברים נוספים ששמעתי מהשרים, דברים שיצטרכו שינוי משמעותי.
יואב קיש: הנושא של זימון לוועדות הוא נושא נפרד.
יואב קיש: אני אומר לכם שבכנסת על כל צדדיה יש רצון מאוד חזק לממש ולהוביל את הדבר הזה.
דוד אמסלם: זה בדיון הזה?
יואב קיש: זה בין השאר, חלק מהדברים גם בדיון הזה.
יואב קיש: נדון בכלים נוספים שיבטיחו את השיפור של הפיקוח של הכנסת על הממשלה.
יואב קיש: מי שיקבל את ההחלטה בסוף מצד הכנסת תהיה ועדת הכנסת יחד עם יושב-ראש הכנסת.
יואב קיש: מצד הממשלה – כמובן השרים שנמצאים פה.
יואב קיש: אנחנו נמצאים פה בשביל לנסות להגיע לשיתוף פעולה.
יואב קיש: אני לא חושב שנוכל להגיע לאיזו שהיא טיוטה בדיון היום, אבל בהחלט לשמוע, להשמיע, לראות את הרגישויות ולראות איך ניתן לגשר על הדברים.
יואב קיש: יכול להיות שלאחר מכן נבנה איזה שהוא צוות יותר מצומצם שיוביל למסקנות.
יואב קיש: אני מאמין שהשינוי הוא שינוי הכרחי.
יואב קיש: אני חושב שיהיו ויכוחים.
יואב קיש: אני חושב שלא כולם יהיו מרוצים מהכל.
יואב קיש: בדיון הקודם חברי הכנסת אמרו לא לצמצם שום חקיקה, אבל הם רוצים כך וכך וכך.
יואב קיש: זה טבעי, זה ברור.
יואב קיש: אבל אנחנו צריכים להבין שבסופו של דבר כולם צריכים לצאת מרוצים מהדבר הזה, כדי שעבודת הכנסת-ממשלה תהיה טובה יותר.
יואב קיש: זה בשביל האזרחים בסופו של דבר.
יואב קיש: אני רוצה להגיד תודה לכל חברי הכנסת שנמצאים, שמאד מעורבים בתהליך הזה ושותפים למהלך, וכמובן לשרים שקד ולוין, שבאמת מחויבים לדבר הזה.
יואב קיש: הם מבינים לעומק את המשמעות של העומס מצד אחד בממשלה, ומצד שני את החוסרים שיש פה בכנסת.
יואב קיש: יש להם את ההסתכלות הרחבה מכל הזוויות.
יואב קיש: אני מאוד שמח שיש לנו את ההזדמנות לעשות את הדיון הזה.
יואב קיש: נתחיל לשמוע את השרים, לאחר מכן את חברי הכנסת.
יואב קיש: בבקשה, שרת המשפטים איילת שקד.
איילת שקד: תודה רבה לוועדה על הדיון הזה.
איילת שקד: אני חושבת שבלי דיאלוג בין הכנסת לממשלה לא נצליח.
איילת שקד: אני מסכימה איתך, יושב-ראש הוועדה, שאין כאן בכלל עניין של אופוזיציה וקואליציה, צריך לעשות את זה ביחד.
איילת שקד: תראו, כחברת הממשלה, וקודם כחברת כנסת, אני יכולה להגיד לכם שהכנסת לא עושה את עבודתה בפיקוח על הממשלה.
איילת שקד: הכנסת לא מפקחת על הממשלה, ולנו דרך אגב זה מאוד קל.
איילת שקד: אני יכולה להגיד לכם שכשהוצאנו את התכנית הזאת, באו אליי שרים בכירים ואמרו: תשכחי מזה, אני לא הולך עכשיו שחברי הכנסת יתחילו לחטט לי במשרדים.
איילת שקד: כי לשרים זה נוח.
איילת שקד: אבל זה לא מצב נכון בדמוקרטיה בריאה.
איילת שקד: הכנסת כן צריכה לפקח על הממשלה.
איילת שקד: צריך לחשוב מה אפשר לתת לכנסת כדי לפקח על הממשלה.
איילת שקד: מצד שני, ברור שהכנסת הזאת מחוקקת את עצמה לדעת.
איילת שקד: כמויות החוקים שאנחנו צריכים לדון בהם בוועדת שרים זה דבר שהוא לא הגיוני.
איילת שקד: אמרתי לחבר הכנסת קיש שאין לי שום בעיה עם כמות הצעות החוק שמגישים.
איילת שקד: חבר כנסת יכול להגיש מה שהוא רוצה, כמה שהוא רוצה.
איילת שקד: אבל בהחלט אנחנו צריכים לדבר על צמצום המכסות לוועדת שרים.
איילת שקד: אני גם חושבת שלא צריכה להיות מכסה פר סיעה, אלא פר חבר כנסת.
איילת שקד: כל חברי הכנסת שווים.
איילת שקד: צריך לעשות מספר מסוים של הצעות חוק שאפשר להעלות לוועדת שרים בכל שנה, וכך לנסות ולצמצם את כמות החקיקה הפרטית.
איילת שקד: לגבי הפיקוח על הממשלה: השימועים למשרות שהממשלה מאשרת – אני חושבת שזה דבר מאוד דמוקרטי ויפה.
איילת שקד: יש בערך 100 משרות בכירות שעוברות באישור ממשלה.
איילת שקד: זה דבר שהשרים מתנגדים לו.
איילת שקד: אני חושבת שאם יריב ואני נוביל את זה יחד, אנחנו נצליח להעביר את זה גם אצלנו.
איילת שקד: לי יש המון משרות שמיניתי בממשלה.
איילת שקד: אני חושבת שזה יהיה דמוקרטי ויפה אם אותם אנשים בכירים שמשפיעים מאוד על מה שקורה אצלנו, יבואו ויעשו שימוע בכנסת.
איילת שקד: אני רוצה להגיד לך, חבר הכנסת קיש, שאני נגד חיוב של הגעה של חברות ציבוריות ועמותות שלא מקבלות תמיכה מהמדינה.
איילת שקד: זה לא נשמע לי סביר.
איילת שקד: כן נשמע לי סביר שעמותה שמקבלת תמיכה וכסף מהמדינה תהיה מחויבת להגיע, אבל לא עמותה או חברה שלא מתוקצבת על-ידי המדינה.
איילת שקד: שמעתי שהיה רעיון, אני לא יודעת אם הוא נכון, אבל לא נראה לי סביר להשית ענישה פלילית על עובד מדינה שלא מגיע לוועדה.
איילת שקד: זה נכון?
יואב קיש: - - - חלק מהדברים - - - יש הצעה כזאת.
איילת שקד: לא נראה לי סביר בכלל.
איילת שקד: אפשר לדבר על איזהשהו דין משמעתי.
איילת שקד: אני לא אסכים להשית דין פלילי.
איילת שקד: אני בכלל בתהליך של דה-פליליזציה, בתהליך של לנסות ולהוריד עבירות פליליות לעבירות מינהליות.
איילת שקד: אני בוודאי לא הולכת להפוך את עובדי המדינה לפושעים אם הם לא מגיעים לוועדה, אבל בהחלט צריך לחשוב על דין משמעתי.
איילת שקד: מעניין אותי לשמוע מיושבי ראש הוועדות, מדודי וממך, לראות מה המצב היום כשאתם קוראים לגופים ממשלתיים לבוא לוועדה – מעניין אותי לדעת האם הם מגיעים והאם הם לא מגיעים.
איילת שקד: בסך הכל אני חושבת שאם הכנסת תשכיל להסיט משאבים מחקיקה לפיקוח על הממשלה, כל הרשויות ירוויחו מזה – גם הכנסת וגם הממשלה במובן מסוים, למרות שכפי שכבר אמרתי היום, שרים מתנגדים לכך.
איילת שקד: אבל אני חושבת שאפשר יהיה לגרום להם לתמוך.
איילת שקד: איל, הבנתי שכשהיית מזכיר כנסת, עבדת עם עובד יחזקאל, שהיה אז מזכיר הממשלה, על פרויקט דומה, ואז היו בחירות וזה התפרק.
יואב קיש: המסקנות אצלי.
איילת שקד: יופי.
איילת שקד: אז עכשיו יש לנו עוד שנתיים.
איילת שקד: בשנתיים האלה יש לנו זמן לעבוד.
איילת שקד: אני חושבת שזאת תהיה הזדמנות טובה מאד אם נעשה את זה ביחד.
יואב קיש: אני רק רוצה לומר שבמסגרת ההתייצבות לוועדות יש כמה כיוונים.
יואב קיש: יש עבודה שעשיתי עם חברת הכנסת מרב מיכאלי - - - ויש את דודי אמסלם שהגיש הצעת חוק פרטית בעניין.
יואב קיש: העברנו גם בין ראשי הוועדות לשמוע התייחסות, ובהמשך יתייחסו.
יואב קיש: בבקשה, השר יריב לוין.
יריב לוין: קודם כל, אני כמובן מברך על קיום הדיון הזה, משום שאני חושב שהמהלך הזה שהשרה שקד ואני ניסינו להתניע הוא מהלך שחייב להיות מהלך משותף עם הכנסת.
יריב לוין: אין שום סיכוי לקדם אותו, וגם לא נכון לקדם אותו, כאיזה שהוא מהלך חד-צדדי של הממשלה.